b'\n_START_ARTICLE_\nTatjana Avenirovna Proskurjakova\n_START_SECTION_\nRekonstruktivna arheologija\n_START_PARAGRAPH_\nKo je Morley ob obisku Muzeja videl njeno panoramsko rekonstrukcijo, je bil prevzet. Pregovoril jo je, da bi naredila \xc5\xa1e ve\xc4\x8d za Carnegiejevo ustanovo v Washingtonu. Ni mogel dose\xc4\x8di da bi jo zaposlili v ustanovi. Zato je povi\xc5\xa1al sklad, kar je omogo\xc4\x8dilo Proskurjakovi odpotovati v Cop\xc3\xa1n in na Jukatan. Na pot se je res odpravila leta 1939. Po vrnitvi in dokon\xc4\x8danju rekonstrukcijskih risb se je zaposlila na Ustanovi kot raziskovalka._NEWLINE_Kmalu se je za\xc4\x8dela zanimati za majevsko pisavo in pomembno prispevala k razumevanju majevskega pisnega jezika. Najbolj priznano je njeno kasnej\xc5\xa1e de\xc5\xa1ifriranje majevskih znakov. Odkrila je, da je bila pisava na spominskih stebrih in drugih zgradbah dejansko zgodovinska. Raziskovala je napise v Tikalu, \xc4\x8ci\xc4\x8den-Ici (Chich\xc3\xa9n Itz\xc3\xa1) in Jaks\xc4\x8dilanu (Yaxchilan). Pripovedovala je o rojstvu, nastopu vladanja in datumu smrti majevskih vladarjev. Z analizo vzorca datumov in znakov je lahko prikazala \xc4\x8dasovno dobo sedem vladarjev, ki so vladali v \xc4\x8dasu dvestotih let. na ta na\xc4\x8din je bilo mo\xc4\x8d poistovetiti dolo\xc4\x8dene glagole kot sta na primer umreti, roditi itd. Na podlagi znanih povezav napisov so lahko potem majevski epigrafi razvozlali majevske znake._NEWLINE_Proskurjakova je leta 1958 postala \xc4\x8dastna kuratorica majevske umetnosti harvardskega Peabodyjevega muzeja. To slu\xc5\xbebo je opravljala do leta 1977.'